Hilana Taarka
Hilana Taarka (Darja Pisumaa, Darja Matrejeva, Vasila Taarka; 22. märts 1856 Hilana küla, Petseri vald, Pihkva maakond, Pihkva kubermang – 27. detsember 1933 Võmmorski küla, Meremäe vald, Petserimaa) oli setu lauluema. 1920. aastatel esines ta mitmel avalikul kontserdil, sealhulgas Estonia kontserdisaalis, ning oli eeslauljaks esimesel setu laulupeol 1922. aastal. Ta on maetud Obinitsa kalmistule. 2008. aastal tehti temast dokumentaalaineline draamafilm "Taarka".